62019CO0108_INF
Euroopa Kohtu (kümnes koda) 14. jaanuari 2021. aasta määrus –Krakvet
(kohtuasi C‑108/19) (
1
)
Eelotsusetaotlus – Euroopa Kohtu kodukorra artikkel 99 – Ühine käibemaksusüsteem – Direktiiv 2006/112/EÜ – Artikkel 33 – Maksustatava tehingu teostamise koha kindlaksmääramine – Kaupade tarne koos veoga – Selliste kaupade tarne, mille on lähetanud või vedanud tarnija või tema eest tegutsev isik – Müük Interneti teel – Kaupade veoleping, mille ostja on sõlminud tarnija soovitatud äriühinguga
Maksualaste õigusaktide ühtlustamine – Ühine käibemaksusüsteem – Kaubatarne – Maksustatavate tehingute koht – Kaupade tarne koos veoga – Ostja ja vedaja vahel sõlmitud veoleping – Tarnija, kes soovitab vedajat, kuid jätab ostjale valikuvõimaluse – Vedu või lähetamine tarnija poolt või tema eest tegutseva isiku poolt – Mõiste – Niisugune kaupade tarnija või lähetaja, kelle roll on veo põhietappides määrav – Hõlmamine
(Nõukogu direktiiv 2006/112, artikkel 33)
(vt punkt 48 ja resolutsioon)
Resolutsioon
Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 33 tuleb tõlgendada nii, et juhul, kui ühes liikmesriigis asuv tarnija müüb veebisaidi kaudu kaupu teises liikmesriigis asuvatele ostjatele, kes kauba kohaletoimetamiseks valivad vastavalt veebisaidi välja pakutud lähetamisvõimalustele äriühingu, kellega nad sõlmivad tarnijaga kaupade ostuks sõlmitud lepingust eraldi lepingu, tuleb neid kaupu pidada veetuks „tarnija või tema eest tegutseva isiku poolt“ selle artikli 33 tähenduses, kui tarnija roll on kaupade veo põhietappide alustamisel ja korraldamisel määrav, mida tuleb kontrollida eelotsusetaotluse esitanud kohtul, võttes arvesse kõiki põhikohtuasja asjasse puutuvaid asjaolusid.
(
1
)	ELT C 172, 20.5.2019.